Tecido linfoide asociado ao intestino

Para o encima galactosa-1-fosfato uridiltransferase ver GALT (encima).
O tecido linfoide asociado ao intestino ou GALT (do inglés gut-associated lymphoid tissue) é unha denominación que frecuentemente se lle dá ao tecido inmunitario do tracto gastrointestinal Protexe o corpo dunha invasión microbiana procedente do intestino. O GALT é un exemplo de tecido linfoide asociado ás mucosas (MALT).

 Estrutura 
O tecido linfoide do tracto gastrointestinal comprende os seguintes elementos:
 Tonsilas ou amígdalas (anel de Waldeyer); consideradas O-MALT
 Adenoides ou amígdalas farínxeas
 Placas de Peyer
 Agregados linfoides do apéndice vermiforme e intestino groso
 Tecido linfoide acumulado coa idade no estómago
 Pequenos agregados linfoides do esófago
 Células linfoides distribuídas difusamente e células plasmáticas da lámina propia do intestino.

 Función 
O tracto dixestivo é un importante compoñente do sistema inmunitario do corpo. De feito, o intestino posúe a maior masa de tecido linfoide do corpo humano. O GALT está constituído por varios tipos de tecido linfoide que almacena células inmunitarias, como linfocitos T e B, que nos defenden dos patóxenos.

Novas investigacións indican que o GALT pode seguir sendo un sitio importante de actividade do VIH, mesmo despois de que os tratamentos reduzan moito o reconto de VIH no sangue periférico.Moraima Guadalupe,1 Sumathi Sankaran,1 Michael D. George,1 Elizabeth Reay,1 David Verhoeven,1 Barbara L. Shacklett,1 Jason Flamm,4 Jacob Wegelin,3 Thomas Prindiville,2 and Satya Dandekar. Viral Suppression and Immune Restoration in the Gastrointestinal Mucosa of HIV Type 1-Infected Patients Initiating Therapy during Primary or Chronic Infection
Journal of Virology, August 2006, p. 8236-8247, Vol. 80, No. 16Anton PA, Mitsuyasu RT, Deeks SG, Scadden DT, Wagner B, Huang C, Macken C, Richman DD, Christopherson C, Borellini F, Lazar R, Hege KM. Multiple measures of HIV burden in blood and tissue are correlated with each other but not with clinical parameters in aviremic subjects. AIDS. 2003 Jan 3;17(1):53-63.

 Galería de imaxes 

 Notas 

 Véxase tamén 
 Ligazóns externas 
 BUHistology 12502loa - "Colon, taenia coli"
 BUHistology 11102loa - "Unión esofáxica-estomacal"

Categoría:Sistema inmunitario
Categoría:Sistema linfático